೧೮೧೫ರಲ್ಲಿಯೇ ಪ್ರಸಿದ್ಧ ಕಟ್ಟಡ ವಿನ್ಯಾಸಕಾರ ಫ್ರಾನ್ಸಿಸ್ ಗ್ರೀನ್‌ವೆ ಅವರು ಗವರ್ನರ್ ಲಾಚ್‌ಲಾನ್ ಮೆಕಾರಿ ಅವರಿಗೆ ಹಾರ್ಬರ್‌ನ ಉತ್ತರದಿಂದ ದಕ್ಷಿಣ ದಡಕ್ಕೆ ಸೇತುವೆಯನ್ನು ನಿರ್ಮಿಸುವ ಕುರಿತು ಬೇಡಿಕೆಯನ್ನು ಸಲ್ಲಿಸಿದ್ದರು. ೧೮೨೫ರಲ್ಲಿ ಗ್ರೀನ್‌ವೆ "ದಿ ಆಸ್ಟ್ರೇಲಿಯನ್" ಪತ್ರಿಕೆಗೆ ಒಂದು ಪತ್ರವನ್ನು ಬರೆದರು. ಅದರಲ್ಲಿ ಅವರು ’ಆ ರೀತಿಯ ಒಂದು ಸೇತುವೆಯು ಒಂದು ಶಕ್ತಿ ಮತ್ತು ಅದ್ಭುತವನ್ನು ಹೇಳುತ್ತದೆ. ಅಲ್ಲದೆ ದೇಶದ ಹೆಮ್ಮೆ ಮತ್ತು ಯಶಸ್ಸನ್ನು ಇದು ಬಿಂಬಿಸುತ್ತದೆ ಎಂದು ಹೇಳಿದ್ದರು. 
ಗ್ರೀನ್‌ವೆಯ ಈ ಅಭಿಪ್ರಾಯಕ್ಕೆ ಯಾವುದೇ ಉತ್ತರ ಬರಲಿಲ್ಲ ಆದರೆ ಇದಕ್ಕೆ ಸಂಬಂಧಿಸಿದ ಯೋಜನೆ ಮಾತ್ರ ಜೀವಂತವಾಗಿತ್ತು. ನಂತರ ಹತ್ತೊಂಬತ್ತನೆಯ ಶತಮಾನದಲ್ಲಿ ಇನ್ನೂ ಹೆಚ್ಚಿನ ಅಭಿಪ್ರಾಯಗಳನ್ನು ಸೇರಿಸಲಾಯಿತು. ೧೮೪೦ರಲ್ಲಿ, ನೌಕಾದಳದ ವಿನ್ಯಾಸಕಾರ ರಾಬರ್ಟ್‌ ಬ್ರಿಂಡ್ಲೆ ತೇಲುವ ಸೇತುವೆಯನ್ನು ನಿರ್ಮಿಸಬಹುದು ಎಂದು ಒಂದು ಪ್ರಸ್ತಾವನೆಯನ್ನು ನೀಡಿದನು. ೧೮೫೭ರಲ್ಲಿ ಪೀಟರ್‌ ಹೆಂಡರ್ಸನ್‌ ಹಾರ್ಬರ್‌ನಲ್ಲಿ ಕಟ್ಟಬಹುದಾದ ಸೇತುವೆಯ ಮೊಟ್ಟ ಮೊದಲ ವಿನ್ಯಾಸದ ಚಿತ್ರವನ್ನು ನೀಡಿದನು. ಟ್ರಸ್‌ ಬ್ರಿಡ್ಜ್‌ ಕಟ್ಟುವ ಕುರಿತಾದ ಪ್ರಸ್ತಾವನೆಯನ್ನು ೧೮೭೯ರಲ್ಲೇ ನೀಡಲಾಗಿತ್ತು. ಮತ್ತು ೧೮೮೦ರಲ್ಲಿ ಉನ್ನತ ಮಟ್ಟದ ಸೇತುವೆಯನ್ನು £೮೫೦,೦೦೦ಕ್ಕೆ ನಿರ್ಮಿಸುವ ಪ್ರಸ್ತಾವನೆಯನ್ನು ನೀಡಲಾಗಿತ್ತು. ೧೯೦೦ರಲ್ಲಿ ಸೂಕ್ತವಾದ ವಿನ್ಯಾಸವನ್ನು ಹುಡುಕುವುದಕ್ಕಾಗಿ ಒಂದು ಸ್ಪರ್ಧೆಯನ್ನು ಪ್ರಾರಂಭಿಸಲಾಯಿತು. ಇದಕ್ಕೆ ಬಂದ ಸಾವಿರಾರು ವಿನ್ಯಾಸಗಳಲ್ಲಿ ಯಾವುದನ್ನೂ ಕೂಡ ಸೂಕ್ತವಾದುದು ಎಂದು ಪರಿಗಣಿಸಲಾಗಲಿಲ್ಲ ಅಲ್ಲದೆ ಮುಂದಿನ ಕೆಲವು ವರ್ಷಗಳವರೆಗೆ ಈ ಕುರಿತು ಯಾವುದೇ ಕ್ರಮವನ್ನೂ ಕೈಗೊಳ್ಳಲಾಗಲಿಲ್ಲ.

ಕಾರ್ಯನಿರ್ವಹಣೆಗಳು
ಪಾದಾಚಾರಿಗಳು
ಆರಂಭಿಕ ಪ್ರಸ್ತಾಪಗಳು
ರೈಲು ವ್ಯವಸ್ಥೆ